Video: Orkaan Matthew: “Julle kinders gaan sterf,” waarsku Fox-weeraanbieder‘n Skermskoot uit die video. Die video volg onderaan die berig. Shep Smith, ŉ weeraanbieder van Fox News, het so sterk gevoel daaroor dat mense in die pad van Orkaan Matthew in Haiti ontruimingswaarskuwings ernstig moet opneem, dat hy ŉ bietjie meegevoer geraak het. Volgens die webwerf mirror.co.uk het dié weeraanbieder Donderdag tydens ŉ weerberig kykers gewaarsku: “Julle gaan sterf en jul kinders gaan ook sterf.” Ten spyte van herhaalde waarskuwings van owerhede, dat mense in hoërisikogebiede die areas moet ontruim, het baie mense glo nie die waarskuwings ernstig opgeneem nie en verkies om tuis te bly. Hoewel die publiek geskok gereageer het op Smith se uitlating, sê hy dat hy bloot probeer het om die erns van die ontruimingswaarskuwings by Fox News se kykers tuis te bring. Meer as drie miljoen mense is reeds uit Florida, Georgia en Noord- en Suid-Carolina ontruim, terwyl die VSA gereed maak vir Orkaan Matthew se koms. Byna 340 mense is reeds in Haiti dood toe die orkaan dié eiland getref het. Bron: Mirror.co.uk https://youtu.be/CIkCXOAkLJA [Video nie meer beskikbaar nie.]